Okresná prokuratúra Košice I, Mojmírova 5, 041 47 Košice 1 

Sp. zn. : 4 Pv 452/11/8802	Košice I, 11.01.2012
EEČ : 2-63-1-2012

U Z N E S E N I E 

Trestná vec:	obvinená XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Podal: 	Okresná prokuratúra Košice I v zastúpení prokurátorkou okresnej prokuratúry
Rozhodnutie:
Podľa § 220 ods. 1 Trestného poriadku schvaľujem zmier uzavretý medzi: 
poškodeným:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
obvinenou:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
- obvinená XXXXX vyhlásila, že spáchala skutok spočívajúci v tom, že 
	
	- v Košiciach dňa 09.06.2011 v čase okolo 14.00 hod. na ul. XXXXX fyzicky napadla XXXXX, pričom mu z tváre strhla multifokálne okuliare s rámom zn. Porsche v hodnote 700,- €, ktoré následne hodila o zem, následne neznámym predmetom poškriabala jeho osobné motorové vozidlo zn. Mercedes Benz ML, EVČ: XXXXX, čím takto svojim konaním spôsobila XXXXX celkovú škodu vo výške 1.838,77 €.

- dňa 27.12.2011 sa poškodenému ospravedlnila a svoje konanie úprimne oľutovala, 
- dňa 29.12.2011 zložila na depozitný účet pre zmier Krajskej prokuratúry v Košiciach č.ú. XXXXX peňažnú sumu vo výške 100,- € pre všeobecne prospešné účely, pričom 50 % z uvedenej peňažnej sumy patrí štátu na peňažnú pomoc obetiam trestnej činnosti a 50 % z uvedenej peňažnej sumy je určená pre Spoločnosť detskej onkológie, XXXXX č.ú. XXXXX 
- obvinená škodu spôsobenú trestnou činnosťou vo výške 1.838,77 € uhradila v plnej výške poškodenému XXXXX.

	Podľa § 220 ods. 1 Trestného poriadku a § 215 ods. 1 písm. g/ Trestného poriadku trestné stíhanie proti obvinenej XXXXX pre vyššie opísaný skutok, napĺňajúci znaky prečinu výtržníctva podľa § 364 ods. 1 písm. a/ Trestného zákona spáchaný v jednočinnom súbehu s prečinom poškodzovania cudzej veci podľa § 245 ods. 1 Trestného zákona zastavujem.

a súčasne zastavujem trestné stíhanie obvinenej
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované vyšetrovateľom (policajným orgánom) Obv.odd. PZ XXXXX - Staré mesto pod spisovou značkou ORP-2742/SM-KE-2011.

Skutková veta: 
- v Košiciach dňa 09.06.2011 v čase okolo 14.00 hod. na ul. XXXXX fyzicky napadla XXXXX, pričom mu z tváre strhla multifokálne okuliare s rámom zn. Porsche v hodnote 700,- €, ktoré následne hodila o zem, následne neznámym predmetom poškriabala jeho osobné motorové vozidlo zn. Mercedes Benz ML, EVČ: XXXXX, čím takto svojim konaním spôsobila XXXXX celkovú škodu vo výške 1.838,77 €.

Odôvodnenie: 
Uznesením povereného príslušníka OR PZ, Obvodného oddelenia PZ XXXXX - Staré mesto sp. zn. ČVS: ORP-2742/SM-KE-2011 zo 07.07.2011 bolo podľa § 199 ods. 1 Trestného poriadku začaté trestné stíhanie a uznesením z 20.09.2011 podľa § 206 ods. 1 Trestného poriadku vznesené obvinenie XXXXX pre prečin výtržníctva podľa § 364 ods. 1 písm. a/ Trestného zákona a prečin poškodzovania cudzej veci podľa § 245 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

	Obvinená a poškodený uzavreli dňa 27.12.2011 dohodu o zmier, v rámci ktorej poškodený XXXXX súhlasil so zmierom a vyhlásil, že týmto sú jeho nároky na náhradu škody v predmetnej trestnej veci uspokojené. 

	Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaný, svoje konanie oľutovala a prisľúbila, že podobný skutok voči poškodenému sa už nebude opakovať. 

	Dňa 29.12.2011 obvinená zložila na depozitný účet pre zmier Krajskej prokuratúry v Košiciach č.ú. XXXXX peňažnú sumu vo výške 100,- €, určenú na všeobecne prospešné účely, pričom 50 % z uvedenej peňažnej sumy patrí štátu na peňažnú pomoc obetiam trestnej činnosti a 50 % z uvedenej peňažnej sumy je určená pre Spoločnosť detskej onkológie, XXXXX č.ú. XXXXX 

	Táto suma je primeraná závažnosti spáchaného trestného činu.

	Obvinená a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol prečinom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci. 

	Preto som rozhodla tak, ako je to uvedené vo výrokovej časti tohto uznesenia.
Poučenie: 
Proti tomuto uzneseniu sťažnosť nie je prípustná. 

JUDr. Dagmar Vargová
prokurátorka okresnej prokuratúry